**სააქციო საზოგადოება „ლიბერთი ბანკი“**

**სატენდერო დოკუმენტაცია**

**„ლიბერთი ბანკი“-ს ფილიალებში ბითუმი ოქროს ლომბარდის სესხების უზრუნველყოფაში არსებული ძვირფასეულობის აუდიტორული მომსახურების შესყიდვა**

**2022 წელი**

**1. შესყიდვის ობიექტი**

1.1 სს „ლიბერთი ბანკი“-ს ფილიალებში ბითუმი ოქროს ლომბარდის სესხების უზრუნველყოფაში არსებული ძვირფასეულობის (ძვირფასი ლითონის) აუდიტორული შემოწმება **დანართი #1** (ფასების ცხრილი) შესაბამისად.

**2. პრეტენდენტის მიერ წარმოსადგენი დოკუმენტ(ებ)ი**

* საქმიანობის მოკლე აღწერილობა, კლიენტების სია (მათ შორის შემოწმებული ფინანსური ინსტიტუტების შესახებ), რეკომენდაციები (ბოლო 12 თვის გაცემული. შემოწმებული ფინანსური ინსტიტუტების მიერ გაცემულს ენიჭება პრიორიტეტი);
* განიხილება კომპანიები, რომლებიც მინიმუმ 2 წელიწადია დაფუძნებული და აუდიტორულ შემოწმებაში მონაწილე თანამშრომლებს აქვთ ფინანსური ინსტიტუტების სესხების უზრუნველყოფაში არსებული ძვირფასეულობის შეფასების გამოცდილება;
* ინფორმაცია დამფუძნებლ(ებ)ის და მფლობელ(ებ)ის შესახებ;
* კომპანიის სერთიფიკატები (ასეთის არსებობის შემთხვევაში);
* შემოწმებაში მონაწილე თანამშრომლების სერთიფიკატები;
* სატენდერო წინადადება ფასების ცხრილის მიხედვით **(დანართი #1**);
* რეკვიზიტები;
* საკონტაქტო პირის (პროექტის მენეჯერის) მონაცემები;
* ძვირფასეულობის შეფასების დასკვნის და დანართის ფორმების ნიმუშები.

***შენიშვნა:***

* განიხილება მხოლოდ ის წინადადებები, რომლებიც მოიცავს ზემოთ ჩამოთვლილ ყველა პუნქტს.

**3. შესყიდვის ობიექტის მიწოდების ვადა, ადგილი და მიწოდების პირობა**

3.1 მომსახურება უნდა განხორციელდეს **ბანკის** მიერმიწოდებული შესამოწმებელი უზრუნველყოფის ცხრილების მიხედვით (შესაბამისი საკრედიტო ხაზების, მსესხებლების ჭრილში, მინიმალური თანხის ზემოთ შესამოწმებელი სესხების გათვალისწინებით),მითითებულ ფილიალებში, როგორც თბილისში, ასევე რეგიონებში.

**4. პრეტენდენტის წინადადების ფასი და ანგარიშსწორების პირობები**

4.1 ხარჯები, რომლებიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას;

4.2 ბანკის მიერ ანაზღაურება განხორციელდება ფაქტიურად შესრულებული მომსახურების შესახებ მიღება-ჩაბარების აქტის, საგადასახადო ანგარიშფაქტურისა და ზედნადების წარმოდგენიდან 5 (ხუთი) სამუშაო დღის განმავლობაში;

**5. ზოგადი პირობები**

5.1 პრეტენდენტის მიერ მოწოდებული ყველა დოკუმენტი ან/და ინფორმაცია ხელმოწერილი და ბეჭედდასმული (ბეჭდის არსებობის შემთხვევაში) უნდა იყოს უფლებამოსილი პირის მიერ (საჭიროების შემთხვევაში წარმოდგენილი უნდა იქნას მინდობილობა);

5.2 სატენდერო დოკუმენტაციით მოთხოვნილი ყველა დოკუმენტ(ებ)ი წარმოდგენილ უნდა იქნეს ქართულ ენაზე; დოკუმენტების და ინფორმაციის უცხოურ ენაზე წარდგენის შემთხვევაში მათ უნდა დაერთოს ნოტარიულად დამოწმებული ქართული თარგმანი;

5.3 შემოწმების დასრულება უნდა განხორციელდეს ბანკის მიერ წინასწარ განსაზღვრულ ვადაში;

5.4 კომპანია აღჭურვილი უნდა იყოს შემოწმებისთვის აუცილებელი ყველა საჭირო ინსტრუმენტით;

5.5 ბანკის მიერ წინასწარ განსაზღვრულ რეგიონებში სამსახურებრივი მივლინებების დაგეგმვასთან დაკავშირებულ ქმედებებს (ტრანსპორტით უზრუნველყოფა, სასტუმროს ჯავშანი და ა.შ.) უზრუნველყოფს თავად კომპანია.

**6. ინფორმაცია პრეტენდენტებისათვის**

**6.1** ტენდერში გამარჯვებულ პრეტენდენტთან გაფორმდება ერთჯერადი ხელშეკრულება ბანკის მიერ მითითებულ ობიექტებზე ბითუმი ოქროს ლომბარდის სესხების უზრუნველყოფაში არსებული ძვირფასეულობის აუდიტორულ შემოწმებაზე.

**მომსახურებაში შედის:**

* უზრუნველყოფის შეფასება ბანკის ტარიფებით (ქისის შესაბამისი ოქროს სინჯების და წონის მიხედვით გაცემული თანხის სისწორის გადამოწმება);
* უზრუნველყოფის შეფასება სარეალიზაციო ფასით;
* შემოწმების შედეგად გამოვლენილი ცდომილებების და ხარვეზების დეტალების აღრიცხვა/მოწოდება;
* რეკომედაციების გაცემა.

6.2 შემოთავაზების წარმოდგენის ბოლო ვადა: 2022 წლის 22 ივლისი 17:00 საათი. ადგილმდებარეობა: სს „ლიბერთი ბანკი“, ი.ჭავჭავაძის გამზ. #74, ქ.თბილისი, 0162.

6.3 სატენდერო დოკუმენტაციასთან დაკავშირებული განმარტებების მიღება პრეტენდენტს შეუძლია სატენდერო კომისიის აპარატში: შესყიდვების მენეჯერი შორენა თავაძე მობ: 595 901 200; ელ-ფოსტა: Shorena.Tavadze@lb.ge

6.4 სატენდერო წინადადებები წარმოდგენილი უნდა იყოს დალუქულ კონვერტში, რომელზეც მითითებული უნდა იყოს შემდეგი ინფორმაცია: **პრეტენდენტის დასახელება, საკონტაქტო ინფორმაცია, სატენდერო კომიტეტი, სს „ლიბერთი ბანკი“ („ლიბერთი ბანკის“ ფილიალებში ბითუმი ოქროს ლომბარდის სესხების უზრუნველყოფაში არსებული ძვირფასეულობის აუდიტორული მომსახურების შესყიდვა).**